[Innocentius Episcopus servus servorum Dei, dilectis filiis Abbati et conventui Clun. salutem et Apostolicam Benedictionem. Licet ordini vestro à Sede Apostolica sit indultum ut literæ Apostolicæ contra fratres ejusdem Ordinis impetratæ non valeant; nisi de Ordine vestro fecerint mentionem: nos tamen quieti vestræ volentes consultiùs providere, adinstar felicis recordationis Gregorii Papæ prædecessoris nostri, auctoritate præsentium districtiùs inhibemus, nequis auctoritate litterarum à Sede Apostolica obtentarum in fratres ipsos jurisdictionem exercere præsumat, nisi expressa mentio ejusdem Ordinis in eisdem litteris habeatur. Nulli ergo etc. Datum Lugduni VI. Kalendas Octobris. Pontificatus nostri anno III.]